**Daniel Niklas Bång** (s. 19. huhtikuuta 1987 Kista, Ruotsi) on ruotsalainen jääkiekkoilija, joka pelaa Sveitsin National League A:n HC Lausannessa. Hän on pelityyliltään voimahyökkääjä, jonka vahvuudet ovat työteliäisyydessä, maalintekotaidoissa, tekniikassa, käsissä, laukauksessa ja kulmaväännöissä.

Ura
---

### Seuraura

Bång on Kista HC:n kasvatti, mutta hän on pelannut kotimaassaan kaikki miesten pelinsä AIK IF:ssä, jossa Bång teki HockeyAllsvenskan-debyyttinsä kaudella 2005–2006. Kausi 2006–2007 oli hänelle siellä tulokaskausi, ja Bång teki 44 runkosarjaottelussa tehot 6+11=17. Kaudella 2008–2009 Bång jakoi AIK:n sisäisen maalipörssin voiton Christian Sandbergin kanssa.

Kaudella 2009–2010 Bång teki HockeyAllsvenskanin yhden kauden piste-ennätyksensä tehoilla 14+17=31. Hän oli nostassa AIK:ta Elitserieniin keväällä 2010. Bång oli Kvalserienissä joukkueen paras maalintekijä viidellä osumallaan. Huhtikuussa hän teki vuoden mittaisen jatkosopimuksen joukkueen kanssa. Helmikuussa 2011 Bång jatkoi sopimustaan kahdella vuodella. Elitserienin tulokaskausi 2010–2011 toi hänelle 40 runkosarjaottelussa tehot 5+7=12 sekä kuudessa playoff-ottelussa tehot 2+2=4. Toisella Elitserien-kaudellaan 2011–2012 Bång teki 50 runkosarjaottelussa tehot 8+10=18 ja 12 playoff-ottelussa tehot 3+3=6. 

Toukokuussa 2012 NHL-varaamaton Bång teki vuoden mittaisen ja 925 000 dollarin arvoisen tulokassopimuksen Nashville Predatorsin kanssa. Hän aloitti kauden 2012–2013 AHL-joukkue Milwaukee Admiralsissa, jossa Bång pelasi valtaosan kaudestaan tehden 53 runkosarja- ja kolmessa playoff-ottelussa tehot 9+13=22. Hän teki Predatorsissa NHL-debyyttinsä 9. huhtikuuta 2013 St. Louis Bluesia vastaan. Bång sai ottelussa jääaikaa 8.30 minuuttia. Kaikkiaan hän pelasi kauden aikana kahdeksan NHL-ottelua tehden kaksi syöttöpistettä.

Kaudeksi 2013–2014 Bång siirtyi vuoden mittaisella sopimuksella Sveitsin National League A:n HC Lausanneen. Hän oli joukkueen toiseksi paras maalintekijä ja kolmanneksi paras pistemies tehoilla 14+14=28. Bång voitti myös Lausannen sisäisen tehotilaston lukemalla +5. Kevään 2014 pudotuspeleissä hän oli joukkueen paras maalintekijä neljällä osumallaan. Samana keväänä Bång teki Lausannen kanssa kaksivuotisen jatkosopimuksen.

### Maajoukkueura

Bång teki debyyttinsä Ruotsin A-maajoukkueessa 14. marraskuuta 2010, jolloin hän pelasi Karjala-turnauksessa Suomea vastaan. Bång korvasi Andreas Jämtinin ja Fredrik Wargin, jotka olivat loukkaantuneet turnauksessa. Yhteensä hän on pelannut 18 A-maaottelua tehopistein 3+2=5.

Muuta
-----

Bångin pikkuveli Niklas on pelannut myös jääkiekkoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | AIK IF | Allsvenskan | 1 | 0 | 0 | 0 | 0 | – | – | – | – | – |
| 2006–2007 | AIK IF | Allsvenskan | 44 | 6 | 11 | 17 | 50 | – | – | – | – | – |
| 2007–2008 | AIK IF | Allsvenskan | 37 | 7 | 7 | 14 | 26 | – | – | – | – | – |
| 2008–2009 | AIK IF | Allsvenskan | 38 | 20 | 9 | 29 | 65 | – | – | – | – | – |
| 2009–2010 | AIK IF | Allsvenskan | 48 | 14 | 17 | 31 | 86 | – | – | – | – | – |
| 2010–2011 | AIK IF | Elitserien | 40 | 5 | 7 | 12 | 82 | 6 | 2 | 2 | 4 | 0 |
| 2011–2012 | AIK IF | Elitserien | 50 | 8 | 10 | 18 | 30 | 12 | 3 | 3 | 6 | 0 |
| 2012–2013 | Milwaukee Admirals | AHL | 53 | 9 | 13 | 22 | 21 | 3 | 0 | 0 | 0 | 0 |
|  | Nashville Predators | NHL | 8 | 0 | 2 | 2 | 0 | – | – | – | – | – |
| 2013–2014 | HC Lausanne | NLA | 47 | 14 | 14 | 28 | 39 | 6 | 4 | 2 | 6 | 2 |
| 2014–2015 | HC Lausanne | NLA | 30 | 6 | 5 | 11 | 18 | – | – | – | – | – |
| 1 kausi | yhteensä | NHL | 8 | 0 | 2 | 2 | 0 | – | – | – | – | – |
| 2 kautta | yhteensä | Elitserien | 90 | 13 | 17 | 30 | 112 | 18 | 5 | 5 | 10 | 0 |
| 2 kautta | yhteensä | NLA | 77 | 20 | 19 | 39 | 67 | 6 | 4 | 2 | 6 | 2 |
| 1 kausi | yhteensä | AHL | 53 | 9 | 13 | 22 | 21 | 3 | 0 | 0 | 0 | 0 |

Lähteet
-------

* Daniel Bång The Internet Hockey Databasessa (englanniksi)
* Daniel Bång Legends of Hockey -sivustolla (englanniksi)
* Daniel Bång *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Daniel Bång *Elite Prospects*. Everysport Media Group AB.  (englanniksi)
2. ↑  Bäckman, Tommy: Förlängt med Bång och Sandberg  20.4.2010. aik.se. Viitattu 27.1.2011. (ruotsiksi)
3. ↑  Bång blir kvar i AIK  10.2.2011. AIK Ishockey.  Arkistoitu 19.2.2011. Viitattu 2.3.2011. (ruotsiksi)
4. ↑  Preds Sign Swedish Forward Daniel Bang  3.5.2012. Nashville, Tenn.:  Nashville Predators. Viitattu 29.12.2015. (englanniksi)
5. ↑  Duchene jatkaa Coloradossa  23.6.2012. Jatkoaika.com. Viitattu 29.12.2015.
6. ↑  Preds Assign 22 Players To The Milwaukee Admirals  14.9.2012. Nashville, Tenn.:  Nashville Predators. Viitattu 29.12.2015. (englanniksi)
7. ↑  Boxscore – Nashville Predators – NHL.com  9.4.2013. Nashville, Tenn.:  Nashville Predators. Viitattu 29.12.2015. (englanniksi)
8. ↑  Nashvillessa viilettänyt hyökkääjä siirtyy Leijona-sentterin seurakaveriksi Sveitsiin  31.8.2013. SuomiKiekko. Viitattu 29.12.2015.
9. ↑  Kiisk, Oskar: Bång gör landslagsdebut  14.11.2010. Webbsporten. Viitattu 27.1.2011. (ruotsiksi)[vanhentunut linkki]